Светско првенство у пливању 2017 — 4×100 м слободно за мушкарце
Такмичење у пливању у штафети 4×100 метара слободним стилом за мушкарце на Светском првенству у пливању 2017. одржано је 23. јула (квалификације и финале) као део програма Светског првенства у воденим спортовима. Трке су се одржавале у базену Дунав арене у Будимпешта.

За трке у овој штафети било је пријављено укупно 20 екипа, а током квалификација и финала наступила су укупно 83 пливача. Титулу светског првака освојила је штафета Сједињених Држава која је у финалу испливала резултат од 3:10,06, свега 28 стотинки испред другопласиране штафете Бразила. Бронзану медаљу освојила је штафета Мађарске. 

Штафета Србије за коју су пливали Велимир Стјепановић, Себастијан Сабо, Иван Ленђер и Андреј Барна наступила је у другој квалификационој групи и са резултатом 3:15,64 поставила нови национални рекорд. Српски пливачи заузели су укупно 9. место и недостајало им је 76 стотинки за пласман у финале.

Освајачи медаља

Званични рекорди 
Пре почетка такмичења званични светски рекорд и рекорд шампионата у овој дисциплини су били следећи:

Током такмичења оборено је чак 9 националних рекорда.

Резултати квалификација 
У квалификацијама је учестовало укупно 20 штафета које су се такмичиле у 2 групе са по 10 штафета. Квалификације су пливане у јутарњем делу програма 23. јула, са почетком од 11:50 часова, а пласман у финале је остварило 8 штафета са најбољим временима.

Резултати финала 
Финална трка пливана је 23. јула у вечерњем делу програма, са почетком од 18:52 часова. У финалу је оборено чак 5 националних рекорда, а штафете Аустралије и Италије су због нерегуларности током измена дисквалификоване.

Види још 
 Светско првенство у пливању 2017.

Референце

Спољашње везе 
 

Светско првенство у пливању 2017.